**קלאודיו מתיאס קראנביטר** (בספרדית: **Claudio Matías Kranevitter**; נולד ב-21 במאי 1993 בטוקומאן) הוא כדורגלן ארגנטינאי שמשחק בעמדת הקשר במועדון ריבר פלייט.

קריירת מועדונים
---------------

### ריבר פלייט

יליד סן מיגל דה טוקומאן, קראנביטר התחיל את הקריירה שלו בקבוצת הנוער סן מרטין דה טוקומאן, אך עזב את המועדון בגיל 12 עקב מצבה הכלכלי הקשה של משפחתו. בשנת 2007, בגיל 14, הוא הצטרף לריבר פלייט.

במשך זמן רב שיחק כמחליף ולא עלה כחלק מהרכב קבוע עד לבואו של רמון דיאס. בתחילה היווה כגיבוי ללאונרדו פונסיו וכריסטיאן לדסמה והופיע ב-30 משחקים במהלך עונת 2013/14, 16 מהן בהרכב הפותח.

בספטמבר 2014, כבר כחלק מהרכב פותח, קראנביטר סבל מפציעה בעצמות המסרק ולא יכול היה לשחק במשך שנה. בחודש אוקטובר, עם זאת, חזר להתאמן עם קביים ועד סוף נובמבר השתקם ואף נטל חלק במשחקי הגמר בגביע סודאמריקנה 2014.

עם ריבר זכה באליפות אחת (פינאל 2014), בקופה קמפאונאטו, בגביע סודאמריקנה (2014), בגביע רקופה סודאמריקנה (2015), בגביע ליברטדורס (2015) ובגביע סורוגה בנק (2015).

### אתלטיקו מדריד

ב-25 באוגוסט 2015, קבוצת הלה ליגה אתלטיקו מדריד הגיעה להסכם עם ריבר למכירת של קראנביטר, על פי השמועות, תמורת סכום של 8 מיליון €. הוא הודיע על כך באופן רשמי שלושה ימים מאוחר יותר, לאחר שמיד הושאל חזרה לריבר עד דצמבר.

בינואר 2016, קראנביטר החל ללבוש את מספר 8 בקבוצה וערך את הופעת הבכורה שלו בהרכב ב-14 בפברואר, כשהחליף את החלוץ פרננדו טורס בניצחון 0–1 נגד חטאפה.

#### סביליה (השאלה)

ב-7 ביולי 2016, הוא הושאל למשך עונה אחת למועדון סביליה.

### זניט

ב-8 באוגוסט 2017, הוא עזב לליגת העל הרוסית בכדורגל וחתם במועדון זניט סנקט פטרבורג, על חוזה ל-4 שנים, תמורת 8 מיליון יורו. בכך, הוא הצטרף לחבריו שעברו לזניט מקבוצתו הקודמת, ריבר פלייט: סבסטיאן דריוסי ועמנואל ממאנה. ברם לא הצליח להתבלט בהרכב והופיע מעט מאוד במדי הקבוצה ומצא עצמו פעמים רבות יושב בספסל. מאז פתיחת עונת 2019/2020 לא נכלל ברשימת ההרכב של זניט.

### מונטריי

בינואר 2020 נודע שעבר למונטריי מליגת העל המקסיקנית תמורת 7 מיליון יורו.

קריירה בינלאומית
----------------

קראנביטר במדי ארגנטינה במשחק נגד רוסיה ב-2017
קראנביטר ייצג את ארגנטינה בנבחרת ארגנטינה בכדורגל עד גיל 20 במסגרת אליפות אמריקה הדרומית בכדורגל לנוער 2013. הוא הופיע בשלושה משחקים.

ב-24 באוגוסט 2015 זומן לראשונה לנבחרת הבוגרת, לקראת שני משחקי ידידות נגד בוליביה ומקסיקו, כמחליפו של לוקאס ביגליה הפצוע. הוא עשה את הופעת הבכורה הבינלאומית שלו ב-4 בספטמבר.

קראנביטר זומן גם לסגל הנבחרת במשחקי הקופה אמריקה 2016 שהצליחה להעפיל לגמר, והשתתף בשלושה משחקים כמחליף. הוא עלה מהספסל בדקה ה-57' במשחק הגמר, שנערך נגד צ'ילה, כשצ'ילה ניצחה לבסוף בבעיטות עונשין, בתוצאה 2–4.

סגנון משחק
----------

כקשר הגנתי קראנביטר מצטיין במשחק ייחודי, הגנתי וקצבי. הוא אמנם לא נחשב לשחקן מאוד פיזי, וידוע בדרך כלל כשחקן בעל תיקולים מתוזמנים היטב ונקיים ועם יכולות הגנתיות טובות.

קראנביטר מושווה לעיתים קרובות לחאבייר מסצ'ראנו, בשל היות שניהם בוגרי קבוצת הנוער של ריבר פלייט ויש להם את אותו סגנון המשחק.

חייו האישיים
------------

קראנביטר גם שיחק גולף במהלך נעוריו, נאמר כי הוא יכול היה להיות שחקן גולף, אם לא היה בוחר בכדורגל.

בינואר 2019, לו ולאשתו נולד בן בשם תומאס.

סטטיסטיקות
----------

### מועדונים

| מועדון | אליפות | עונה | ליגה | גביע | בינלאומי | סה"כ |
| --- | --- | --- | --- | --- | --- | --- |
| הופעות | שערים | הופעות | שערים | הופעות | שערים | הופעות | שערים |
| ריבר פלייט | ליגת העל הארגנטינאית | 2012/13 | 5 | 0 | 0 | 0 | 0 | 0 | 5 | 0 |
| 2013/14 | 29 | 0 | 0 | 0 | 6 | 0 | 35 | 0 |
| 2014/15 | 6 | 0 | 0 | 0 | 18 | 0 | 24 | 0 |
| 2015 | 17 | 0 | 0 | 0 | 8 | 0 | 25 | 0 |
| אתלטיקו מדריד | ליגת העל הספרדית | 2015/16 | 8 | 0 | 2 | 0 | 1 | 0 | 11 | 0 |
| סביליה (השאלה) | 2016/17 | 14 | 0 | 2 | 0 | 2 | 0 | 18 | 0 |
| זניט | ליגת העל הרוסית | 2017/18 | 21 | 0 | 0 | 0 | 12 | 0 | 33 | 0 |
| 2018/19 | 6 | 0 | 2 | 0 | 7 | 0 | 15 | 0 |
| 2019/20 | 2 | 0 | 2 | 0 | 0 | 0 | 4 | 0 |
| מונטריי | ליגת העל המקסיקנית | 2019/2020 | 0 | 0 | 0 | 0 | 0 | 0 | 0 | 0 |
|

### נבחרת

| נבחרת ארגנטינה בכדורגל |
| --- |
| שנה | הופעות | שערים |
| 2015 | 3 | 0 |
| 2016 | 5 | 0 |
| 2017 | 1 | 0 |
| סה"כ | 9 | 0 |

תארים
-----

### קבוצתיים

ריבר פלייט - נוער
* גביע ליברטדורס עד גיל 20 2012

ריבר פלייט - בוגרים
* ליגת העל הארגנטינאית (2): פינאל 2014, 2023
* קופה קמפאונאטו: 2013/14
* גביע סודאמריקנה: 2014
* גביע רקופה סודאמריקנה: 2015
* גביע ליברטדורס: 2015
* גביע סורוגה בנק: 2015
* טרופאו דה קמפאונס: 2023

זניט סנקט פטרסבורג
* אליפות רוסיה: 2018/2019

מונטריי
* אופרטורה: 2019/2020

ארגנטינה
* קופה אמריקה: גמר 2016

### אישיים

* שחקן השנה בגביע ליברטדורס: 2015

קישורים חיצוניים
----------------

ויקישיתוף מדיה וקבצים בנושא **מתיאס קראנביטר** בוויקישיתוף
* מתיאס קראנביטר, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* תומר יצחק‏, קולו זה מלמעלה: עלייתו של מתיאס "קולו" קראנביטר, קשר ריבר פלייט, באתר וואלה!‏, 19 בדצמבר 2015

הערות שוליים
------------

1. ↑  У «Зенита» все-таки будут зимние трансферы! Семь миллионов евро за Краневиттера – большой успех для петербургского клуба

| **נבחרת ארגנטינה – קופה אמריקה 2016 (מקום שני)** |
| --- |
| 1 רומרו • 
2 מאידנה • 
3 רונקגליה • 
4 מרקאדו • 
5 קראנביטר • 
6 ביגליה • 
7 די מריה • 
8 פרננדס • 
9 היגוואין • 
10 מסי • 
11 אגוארו • 
12 גוסמאן •
13 פונס מורי • 
14 מסצ'ראנו •
15 קואסטה •
16 רוחו •
17 אוטמנדי •
18 לאמלה •
19 באנגה •
20 גייטן •
21 פסטורה •
22 לאבסי •
23 אנדוחר •
מאמן: מרטינו | ארגנטינהארגנטינה |